text: 
  Pasta sælges frisklavet, tørret og i færdigretter og bruges både 
  sammen men fisk, fjerkræ, kød og grøntsager.
  
  Siden vi begyndte at producere frisk pasta, har vi fordoblet salget 
  hvert år. I år regner vi med at sælge 700 ton  -  det svarer til 
  2,8 millioner pakker, fortæller produktchef Lars Bred, Tholstrup Cheese.
  
  Tholstrup Cheese er den eneste danske producent af frisk pasta, men 
  der går rygter i mejeribranchen om, at også en større brødproducent 
  vil starte en produktion inden længe.
  
  Vi kan fornemme på tendenserne i udlandet, at der er fremtid i pasta
  , siger Lars Bred, der i går vendte hjem fra verdens største 
  fødevaremesse NUGA i Tyskland.
  
  Eksport
  
  Pasta er endnu kun en lille del af Tholstrup Cheeses 
  forretningsgrundlag. Kun 30 af virksomhedens 500 ansatte beskæftiger sig
   med de bløde strimler.
  
  Virksomheden har dog allerede eksport i gang til Norge, Sverige og 
  Finland, og Lars Bred tror sågar på, at selveste Italien vil være et
   godt aftagerland for hans varer.
  
  
  
  